
R E F E R A T

privind aprobarea listei de priorităţi A.N.L. pentru anul 2007, în vederea repartizării 
locuinţelor construite în Timişoara, str. Miloia – etapa III A realizate de către Agenţia Naţională pentru Locuinţe, destinate tinerilor şi familiilor de tineri în vârstă de până la 35 de ani în cadrul programului de Construcţii de locuinţe pentru tineri destinate închirierii, destinate tinerilor şi familiilor de tineri în vârstă de până la 35 de ani

Având în vedere prevederile Hotărârii de Guvern nr.962/27.09.2001 – actualizată la 29.05.2006 – privind aprobarea Normelor metodologice pentru punerea în aplicare a prevederilor Legii 152/1998, privind înfiinţarea Agenţiei Naţionale pentru Locuinţe, respectiv art.15 din prezenta, se impune a se aproba  lista de priorităţi pentru anul 2007, în vederea repartizării locuinţelor construite în etapa III A str. Miloia, realizat de către Agenţia Naţională pentru Locuinţe, destinate tinerilor şi familiilor de tineri în vârstă de până la 35 de ani în cadrul programului de Construcţii de locuinţe pentru tineri destinate închirierii, destinate tinerilor şi familiilor de tineri în vârstă de până la 35 de ani.

Prin H.C.L.M.T. nr.588/19.12.2006 modificată cu H.C.L.M.T. nr.80/27.03.2007 au fost aprobate CRITERIILE-CADRU - pentru stabilirea ordinii de prioritate în soluţionarea cererilor de locuinţe şi în repartizarea locuinţelor pentru tineri, destinate închirierii realizate de către Agenţia Naţională pentru Locuinţe în cadrul programului de Construcţii locuinţe pentru tineri destinate închirierii, destinate tinerilor şi familiilor de tineri şi prin H.C.L.M.T. nr.589/19.12.2006 au fost aprobate CRITERIILE DE IERARHIZARE STABILITE PRIN PUNCTAJ pentru stabilirea ordinii de prioritate în soluţionarea cererilor de locuinţe şi în repartizarea locuinţelor pentru tineri, destinate închirierii realizate de către Agenţia Naţională pentru Locuinţe în cadrul programului de Construcţii locuinţe pentru tineri destinate închirierii, destinate tinerilor şi familiilor de tineri .


În vederea repartizării locuinţelor care se vor finaliza în anul 2007, Comisia socială de analiză a dosarelor depuse de petenţi în vederea repartizării unei locuinţe realizate de către Agenţia Naţională pentru Locuinţe, destinate tinerilor şi familiilor de tineri în vârstă de până la 35 de ani în cadrul programului de Construcţii locuinţe pentru tineri destinate închirierii, constituită prin H.C.L.M.T. nr.300/27.06.2006 şi Dispoziţia Primarului Municipiului Timişoara nr.1996/27.07.2006 a centralizat toate cererile şi completările depuse de către petenţi până la data de 31.12.2006 precum şi solicitările rămase nesoluţionate din anii anteriori. Pe baza actelor depuse de petenţi, pentru solicitanţii care au dovedit că în anul 2006 au îndeplinit criteriile de acces la locuinţă, s-a stabilit punctajul acumulat de fiecare solicitant în conformitate cu H.C.L.M.T. nr.588/2006 şi nr.589/2006, rezultând ordinea de prioritate.

 
Astfel, a fost întocmită Anexa 1 la prezentul referat care cuprinde lista cu persoanele îndreptăţite să fie beneficiare a unei locuinţe construite prin ANL destinate închirierii, listă care cuprinde un număr de 849 de petenţi şi care au fost ordonaţi în funcţie de punctajul acumulat, calculat pe baza actelor depuse de către aceştia în conformitate cu H.C.L.M.T. nr.589/2006.


În cazurile în care s-au înregistrat punctaje egale, solicitanţii au fost departajaţi în funcţie de vechimea cererii solicitantului luând în considerare numărul şi data efectivă a înregistrării cererii (zi, lună, an) având prioritate în acest caz solicitantul a cărui cerere are o vechime mai mare.


Având în vedere cele de mai sus propunem aprobarea listei de priorităţi pentru anul 2007, în vederea repartizării locuinţelor construite în etapa III A str. Miloia, realizat de către Agenţia Naţională pentru Locuinţe, destinate tinerilor şi familiilor de tineri în vârstă de până la 35 de ani în cadrul programului de Construcţii de locuinţe pentru tineri destinate închirierii, destinate tinerilor şi familiilor de tineri în vârstă de până la 35 de ani, conform Anexei 1 la prezentul referat.

